The Lord of the Rings Online: Shadows of Angmar

***The Lord of the Rings Online: Shadows of Angmar*** (***LOTRO***) er et MMORPG basert på *[[Ringenes herre]]* skapt av J.R.R. Tolkien.

### Handling
Historien begynner kort tid etter at Frodo Lommelun og vennene hans har forlatt Hobsyssel, og spilleren ankommer Bri. De blir kjent med Aragorn og Gandalv, og blir snart involvert i større anliggender i Midgard. Spilleren blir snart involvert i konflikten mot det gjenoppståtte kongeriket Angmar. Mordirith, heksekongen av Angmar, blir drevet bort fra Carn Dûm. Dette får Saurons andre tjenere - Amarthiel og Mordrambor - til å kjempe om å ta over Mordirith`s stilling. Amarthiel, en tidligere alvesmed fra Eregion, hadde en gang eid en mindre ring, som hun finner og gjenvinner til tross for spillerens innsats.

Mordrambor forråder Amarthiel til Mordirith, og dreper faren hennes Laerdan for å håne henne. Sorgen lar imidlertid Narmeleth, Amarthiels opprinnelige personlighet, komme til overflaten. For å hevne faren sin, leder Narmeleth spilleren inn i fiendens festning - hvor de dreper Mordrambor, og ødelegger Ringen som kontrollerte henne. Etter ordre fra Kong Dain Jernfot sendes en garnison av dverger fra Erebor for å undersøke, og potensielt gjenerobre, Moria. Ved ren flaks ankommer de bare noen få dager etter at Gandalv hadde beseiret Balrogen, også kjent som Durins Bane.

Ved å bruke maktvakuumet i kjølvannet av Balrogens død, krever dvergene raskt viktig terreng og etablerer fotfeste i Khazad-dûm. Men lykken deres begynner å snu når ondskapen i Moria begynner å forene seg under nytt lederskap. Dvergene inngår en allianse med alvene i Lothlorien og forsøker å holde stand, men en utsending fra Sauron kommer fra Dol Guldur for å stoppe dvergenes ekspedisjon. Galadhrim setter i gang et stort angrep mot Dol Guldur i et forsøk på å trekke fiendens oppmerksomhet bort fra brorskapet når de reiser fra Lorien. Spilleren slutter seg deretter til en gruppe, ledet av Halbarad og Elronds sønner, som rir sørover for å hjelpe Aragorn i Rohan. De møter snart en rekke farer, først mister de flere menn i Enedwaith, og deretter lider de et stort svik i Dunland. Sarumans styrker blokkerer deres passasje over et vadested. Galadriel tilkaller spilleren til Lorien, og oppfordrer dem til å følge brorskapet nedover elven Anduin.

Deretter følger spilleren Aragorn, Legolas og Gimli inn i Rohan, hvor de blir involvert i de lokale herskerne sine anliggender. Spilleren kjemper i slaget ved Helmsdjupet, og de følger kong Théoden for å konfrontere Saruman ved Orthanc. Spilleren reiser deretter sammen med Aragorn og vennene hans inn på de dødes stier, og etterpå kommer de til Gondor - nå beleiret av Umbars korsarer. De kommer etter hver til det beleirede Osgiliath, akkurat idet Faramir blir skutt av en forgiftet Morgul-pil og er bevisstløs. Spilleren hjelper Gandalf med å forberede byen på en beleiring, og rett før byportene stenges blir spilleren sendt av Gandalf for å finne kong Théodens styrker.

Spilleren gjenforenes med Rohans ryttere i Drúedain-skogen, og kjemper i slaget ved Pelennor-feltene. Deretter slutter de seg til den samlede hæren som marsjerer gjennom det nordlige Ithilien inn i Dagorlad og kjemper i slaget ved de svarte portene. Den ene ringen blir til slutt ødelagt, og Saurons styrker endelig beseiret. De frie folkene i Midgard begynner deretter å utforske landene i Mordor som var stengt for dem i over tusen år før dette. Når spilleren skal hjelpe Gandalv får de vite om Gúrzyul – mektige tjenere for fienden som, i motsetning til Nazgûl, ikke omkom med Sauron. Disse skapningene fortsetter å utgjøre en risiko for innbyggerne i Midgard. En av Gúrzyulene har vært mistenkelig fraværende fra maktkampen i Mordor. Spilleren og Gandalv forfølger disse skapningene gjennom ruinene av Dol Guldur, inn i hallene til kong Thranduil, og til slutt til Kongeriket Under Fjellet - nå styrt av Dains sønn, Thorin III Steinhjelm.

## Utviklingen av spillet

Sierra Entertainment annonserte i 1998 at de hadde begynt utviklingen av et MMORPG basert på Tolkiens Midgard. Men de fikk i 1999 finansielle problemer, og måtte dermed si opp flere i staben som jobbet med prosjektet. De fortsatte dog å utvikle spillet, men de kom ikke med noen detaljer om det.

Vivendi Universal Games, moderselskapet til Sierra, kjøpte retten til å lage spill basert på *Ringenes herre*-filmene åtte år fremover i 2001. I 2003 undertegnet Vivendi en avtale med Turbine, Inc. om å produsere *Middle-Earth Online*. Det var på den tiden meningen at det skulle komme ut i 2004. Turbine kunngjorde i mars 2005 at de hadde kjøpt rettighetene til å lage et MMORPG basert på Tolkiens bøker og at de ville utgi *The Lord of the Rings Online* i stedet for Vivendi.

8. september 2006 startet en lukket betatest. 30. mars 2007 ble den åpnet for dem som hadde forhåndsbestilt spillet, og 6. mars samme år ble den åpnet for alle.

### Mines of Moria

14. mars 2008 annonserte Turbine at de holdt på med den første utvidelsen. Denne vil legge til Moria og områdene Lothlórien og Eregion. To nye klasser (Warden og Rune-Keeper) er også inkludert og toppnivået er høynet fra 50 til 60.

Utgiverne sa også at oppdateringene bok 13 og 14 vil bli utgitt før *Mines of Moria,* og at de vil avslutte historien som begynte i bok én. *Mines of Moria* vil ha seks nye bøker som starter en historie om Moria.

Ifølge Turbine vil utvidelsen inneholde et av de største områdene som er blitt laget for et rollespill. Monstrene vil bruke miljøet til sin fordel. For eksempel vil de snike seg gjennom mørke innsjøer og hoppe ut fra skyggene. Deler av Moria vil også forandres etterhvert som spilleren gjør fremgang i spillet.

## Raser og klasser
### Raser

I *LOTRO*, kan man velge mellom 4 raser:

# Menneske
# Hobbit
# Dverg
# Alv

Alle rasene (unntatt dvergene, som bare kan være hankjønn) kan være hankjønn eller hunkjønn.

### Klasser
Det er også mange klasser rollefigurene kan være:
* Lore-master (en slags trollmann, som kan ha kontroll over dyr)
* Hunter (en jeger)
* Minstrel (En trubadur som spiller låter som får opp moralen til seg selv eller andre.)
* Champion (En kriger, han kan beherske dual-wielding, altså å bruke to våpen på en gang.)
* Guardian (En kriger som beskytter folket, og er god med skjold. Klassen blir benyttet som «tank» i fellowships.)
* Burglar (En innbrudstyv, som er god til ikke å bli sett av sine fiender. En burglar er også ekspert på å bryte skjoldet til store fiender så de blir enklere å drepe.)
* Captain (En leder for andre og gir stor moral, i tillegg til å være en flink kriger)
* Rune keeper (En «magibruker» som både kan helbrede og gjøre en del skade på andre)
* Warden (En kriger som både beskytter folket, men som også kan være en mektig krigsmann.)
* Beorning (En klasse som kan både være en type «berserker» og en litt enklere versjon av «tank»)

## I ekspansjonen «Mines of Moria» kommer to tilleggsklasser

* Warden (en lett-tank)
* Rune-keeper (en hybrid-klasse, kan enten kurere eller gjøre skade, men ikke begge deler samtidig)

## Monster Play
De som ikke vil være «snille» hobbiter, alver osv. kan velge å spille Monster Play.
Der kan man velge mellom forskjellige raser som er:
* Spider/Edderkopp (en edderkopp med spesielle krefter)
* Warleader (en healer som gir morale til folk som trenger det)
* Warg (En ulv med spesielle krefter. Den er ganske lik «Burglar» fra den snille siden. Wargen kan være usynlig for de snille folkene, hvilket gjør han til en god spion.)
* Black Arrow (En uruk som skyter pil og bue. Treffer godt fra distanse)
* Defiler (En uruk som helbreder meget med moral. Han kan også være svært god i krigen.)
* Reaver (Den som antakelig treffer best i krigen. Det er en uruk med to sverd som er til for å slåss.)

## Referanser


## Eksterne lenker
* 
* Lorebook – Offisiell wiki